**Նիկոլա Ջուրջիչ** (սերբ.՝ Никола Ђурђић / Nikola Đurđić, ապրիլի 1, 1986(1986-04-01), Պիրոտ, Սերբիայի Սոցիալիստական Հանրապետություն, ՀՍՖՀ), սերբ ֆուտբոլիստ, չինական «Չենդու Բեթեր Սիթի» ակումբի հարձակվող։ Խաղացել է Սերբիայի ազգային հավաքականում։

Ակումբային կարիերա
------------------

Նիկոլա Ջուրջիչն իր հայրենի Պիրոտ քաղաքի «Ռադնիչկի» ակումբի սան է։ Նա խաղացել է այդ ակումբի երիտասարդական բոլոր թիմերում։ 2006 թվականին Նիկոլան տեղափոխվել է «Վոժդովաց», որտեղ անցկացրել է ևս 3 մրցաշրջան։

2009 թվականի հունվարին Ջուրջիչը տեղափոխվել է նորվեգական «Հյոուգեսուն» ակումբ, որտեղ առաջին մրցաշրջանում 10 գոլով դարձել է թիմի լավագույն ռմբարկուն և օգնել նրան մտնելու Թիփելիգա։ Հաջորդ 3 մրցաշրջանում նա շարունակել է պարբերաբար գրավել մրցակից թիմերի դարպասները՝ յուրաքանչյուրում խփելով 12 գոլ։ 2011 թվականին ֆուտբոլիստների կողմից ճանաչվել է Նորվեգիայի առաջնության լավագույն խաղացող։

2012 թվականի օգոստոսի 20-ին հայտարարվել է, որ Ջուրջիչին վարձակալել է շվեդական «Հելսինգբորգը»` հետագայում գնելու իրավունքով։ Հաջորդ օրը՝ օգոստոսի 21-ին, Նիկոլան իր նորամուտն է նշել նոր ակումբում Չեմպիոնների լիգայի որակավորման փուլի «Սելթիկի» դեմ խաղում։ Օգոստոսի 25-ին նա խփել է իր առաջին գոլը «Հելսինգբորգի» կազմում՝ գրավելով «Յուրգորդենի» դարպասը, բայց չի կարողացել ակումբին փրկել 1-3 հաշվով պարտությունից։ Հոկտեմբերի 4-ին, Ջուրջիչը գրանցել է իր կարիերայի առաջին դուբլը՝ Եվրոպայի լիգայի խմբային փուլի «Տվենտեի» դեմ խաղում։

Նոյեմբերին Ջուրջիչով հետաքրքրվել են «ԱԶ Ալկմարը», «Միլանը» և «Ուդինեզեն»։ Սակայն դեկտեմբերի 17-ին նա տեղափոխվել է «Գրոյտեր Ֆյուրտ»՝ Բունդեսլիգայի ակումբի հետ կնքելով 3,5 տարի ժամկետով պայմանագիր։ 2013 թվականի փետրվարի 2-ին Նիկոլան իր առաջին գոլն է խփել «Գրոյտերի» մարզաշապիկով՝ գրավելով «Շալկե 04»-ի դարպասը և ակումբին բերելով 2-1 հաշվով հաղթանակ։

2014 թվականի հուլիսի 3-ին Ջուրջիչը տեղափոխվել է գերմանական «Աուգսբուրգ»՝ պայմանագիր կնքելով մինչև 2017 թվականը։

Նիկոլա Ջուրջիչը շվեդական «Մալմյոյի» մարզաշապիկով 2015 թվականին
Հետագայում նա ևս մի քանի անգամ փոխել է ակումբները՝ վարձավճախով հանդես գալով շվեդական «Մալմյոյում» և Դյուսելդորֆի «Ֆորտունայում», այնուհետև տեղափոխվել է Բելգրադի «Պարտիզան», դանիական «Ռանդերս», շվեդական «Համարբյու», իսկ 2020 թվականի հունվարից հանդես է գալիս չինական «Չենդու Բեթեր Սիթի» ակումբում։ Չինաստանի Առաջին Լիգայում հանդես եկող այդ թիմը սերբ ֆուտբոլիստի համար վճարել է 5 միլիոն շվեդական կրոն։ Չինական թիմի կազմում նորամուտը Ջուրջիչը նշել է 2020 թվականի սեպտեմբերի 12-ին «Բեյջին Չենֆեն» թիմի դեմ խաղում (3-2)։ Առաջին գոլը Չինաստանում նա խփել է նույն թվականի սեպտեմբերի 24-ին՝ գրավելով «Սուժու Դոնվու» թիմի դարպասը և օգնելով իր թիմին հաղթելու 2-1 հաշվով։

Միջազգային կարիերա
------------------

2013 թվականի հունվարին Նիկոլա Ջուրջիչը գլխավոր մարզիչ Սինիշա Միխայլովիչի կողմից Կիպրոսի հետ ընկերական խաղի համար առաջին անգամ հրավիրվել է Սերբիայի ազգային հավաքական։ Փետրվարի 6-ին Ջուրջիչն իր նորամուտն է նշել ազգային հավաքականի մարզաշապիկով՝ խաղադաշտում անցկացնելով 45 րոպե, իսկ սերբերը հաղթել են 3-1 հաշվով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2 3  «Nikola Djurdjic - Player profile 2021». *\_* (անգլերեն). Վերցված է 2021 թ․ ապրիլի 4-ին. `{{cite web}}`: Check `|url=` value (օգնություն)(չաշխատող հղում)
3. 1 2  «Serbia - N. Đurđić - Profile with news, career statistics and history - Soccerway». *int.soccerway.com*. Վերցված է 2021 թ․ ապրիլի 4-ին.
4. ↑  «Celtic: Helsingborgs add striker Nikola Djurdic in time for Euro tie» (անգլերեն). «BBC». 20 августа 2012.
5. ↑  «Serbia - N. Đurđić - Profile with news, career statistics and history - Soccerway». *int.soccerway.com*. Վերցված է 2021 թ․ ապրիլի 4-ին.
6. ↑  «Douglas rescues point for Twente» (անգլերեն). УЕФА. 4 октября 2012.
7. ↑  «Reported European target Nikola Djurdjic is ready to move to a bigger league» (անգլերեն). «Sky Sports». 12 ноября 2012.
8. ↑  «SpVgg holt Nikola Djurdjic» (գերմաներեն). SpVgg Greuther Fürth. 17 декабря 2012. Արխիվացված է օրիգինալից 2013 թ․ փետրվարի 8-ին.
9. ↑  «Đurđić srušio Šalke» (սերբերեն). «RTS». 2 февраля 2013.
10. ↑  «Fix: Nikola Djurdjic hat unterschrieben». Արխիվացված է օրիգինալից 2016 թ․ մայիսի 6-ին. Վերցված է 2021 թ․ ապրիլի 23-ին.
11. ↑  «Nikola Djurdjic lämnar Hammarby» (շվեդերեն). Hammarby Fotboll. 2020 թ․ հունվարի 24. Արխիվացված է օրիգինալից 2020 թ․ փետրվարի 5-ին. Վերցված է 2020 թ․ հունվարի 24-ին.
12. ↑  «"Okej för en 33-åring – inte okej för Djurdjic"» (շվեդերեն). Expressen. 2020 թ․ հունվարի 24. Վերցված է 2020 թ․ հունվարի 24-ին.
13. ↑  «"Holandska veza" pokrenula "Orlove"!» (սերբերեն). «Sportske». 6 февраля 2013. Արխիվացված է օրիգինալից 2016 թ․ մարտի 4-ին. Վերցված է 2013 թ․ օգոստոսի 8-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը soccerway.com կայքում
* Ֆուտբոլիստի էջը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · Fussballdaten.de · National Football Teams.com · Reprezentacija.rs · Soccerway · svenskfotboll.se · Transfermarkt (խաղացող) · worldfootball.net (խաղացող) · ՈւԵՖԱ |

 |